CELEX: 32009R0505
Language: hu
Date: 2009-06-15 00:00:00
Title: A Bizottság 505/2009/EK rendelete ( 2009. június 15. ) az AKCS-jegyzőkönyv és az Indiával kötött megállapodás alapján behozandó nádcukorra vonatkozó szállítási kötelezettségeknek a 2008–2009-es szállítási időszak, valamint a 2009. július 1-jével kezdődő szállítási időszak tekintetében történő kiigazításáról

16.6.2009   
            
            
               HU
            
            
               Az Európai Unió Hivatalos Lapja
            
            
               L 151/23
            
         
      A BIZOTTSÁG 505/2009/EK RENDELETE
   
   (2009. június 15.)
   az AKCS-jegyzőkönyv és az Indiával kötött megállapodás alapján behozandó nádcukorra vonatkozó szállítási kötelezettségeknek a 2008–2009-es szállítási időszak, valamint a 2009. július 1-jével kezdődő szállítási időszak tekintetében történő kiigazításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (1) (az egységes közös piacszervezésről szóló rendelet) és különösen annak 153. cikke (4) bekezdésére, összefüggésben 4. cikkével,
   mivel:
   
               (1)
            
            
               A 2006/2007., a 2007/2008. és a 2008/2009. gazdasági évre a bizonyos vámkontingensek és kedvezményes megállapodások szerinti cukorágazati termékek behozatalára és finomítására vonatkozó részletes alkalmazási szabályok megállapításáról szóló, 2006. június 28-i 950/2006/EK bizottsági rendelet (2) 12. cikke rendelkezik az AKCS-jegyzőkönyvet aláíró országokból és Indiából származó behozatal tekintetében a 1701 KN-kód alá tartozó termékek fehércukor-egyenértékben kifejezett mennyiségei nullaszázalékos vámtétel melletti szállítási kötelezettségeinek megállapítására vonatkozó részletes szabályokról.
            
         
               (2)
            
            
               E mennyiségeket átmenetileg az AKCS-jegyzőkönyv és az Indiával kötött megállapodás értelmében behozandó nádcukorra vonatkozó szállítási kötelezettségeknek a 2008–2009-es szállítási időszakra történő átmeneti meghatározásáról szóló, 2008. május 6-i 403/2008/EK bizottsági rendelet (3), valamint az AKCS-jegyzőkönyv és az Indiával kötött megállapodás értelmében behozandó nádcukorra vonatkozó szállítási kötelezettségeknek a 2009. július 1-jével kezdődő szállítási időszakra történő átmeneti meghatározásáról szóló, 2008. november 5-i 1088/2008/EK bizottsági rendelet (4) határozta meg.
            
         
               (3)
            
            
               Az AKCS-jegyzőkönyv 7. cikkének (1) és (2) bekezdése rendelkezik arról az esetről, ha egy AKCS-ország nem szállítja le a megállapodás szerinti mennyiséget.
            
         
               (4)
            
            
               Barbados, Kongó, Jamaica, Madagaszkár, Mauritius, Tanzánia, valamint Trinidad és Tobago illetékes hatóságai értesítették a Bizottságot, hogy nem lesznek képesek leszállítani a megállapodás szerint rájuk eső teljes mennyiséget az érintett két szállítási időszak tekintetében.
            
         
               (5)
            
            
               Az érintett AKCS-országokkal folytatott konzultációnak megfelelően a le nem szállított mennyiségek a 2008–2009-es szállítási időszakban kerülnek szállítás céljából újrakiosztásra.
            
         
               (6)
            
            
               A 2008–2009-es szállítási időszakra és a 2009. július 1-jével kezdődő szállítási időszakra vonatkozó szállítási kötelezettség alá tartozó mennyiségeket a 950/2006/EK rendelet 12. cikkének (1) bekezdésével, (2) bekezdésének c) pontjával és (4) bekezdésével összhangban helyénvaló kiigazítani, következésképpen pedig a 403/2008/EK és az 1088/2008/EK rendeletet hatályon kívül helyezni.
            
         
               (7)
            
            
               A 950/2006/EK rendelet 14. cikkének (2) bekezdése értelmében az említett cikk (1) bekezdése nem alkalmazandó az AKCS-jegyzőkönyv 7. cikkének (1) vagy (2) bekezdésével összhangban újra kiosztott mennyiségre. Következésképpen az e rendelet alapján újra kiosztott mennyiséget 2009. június 30. előtt indokolt behozni. Az újrakiosztás ugyanakkor azzal is jár, hogy mennyiségeket kell áthozni a 2009. július 1-jével kezdődő szállítási időszakból. Ezért helyénvaló a 950/2006/EK rendelet 14. cikkének (1) bekezdése szerinti lehetőséget az e rendeletnek megfelelően újra kiosztott mennyiségekre is alkalmazni.
            
         
               (8)
            
            
               Az 1234/2007/EK rendelet 153. cikkének (3) bekezdésével összhangban a finomításra szánt cukorra vonatkozó behozatali engedélyek kizárólag cukorfinomítással foglalkozó üzemek részére adhatók ki, azzal a feltétellel, hogy az érintett mennyiségek nem haladhatják meg az 1234/2007/EK rendelet 153. cikkének (1) bekezdésében említett szokásos ellátási szükségletek keretében behozható mennyiségeket. Azonban az 1234/2007/EK rendelet 155. cikkével összhangban a Bizottság – annak biztosítására, hogy az AKCS-országokból/Indiából származó cukor Közösségbe történő behozatala az AKCS-jegyzőkönyvben és az Indiával kötött megállapodásban rögzített feltételeknek megfelelően történjen – ugyanezen rendelet 153. cikkének (3) bekezdésétől eltérő intézkedéseket fogadhat el. A 2009. július 1-jével kezdődő szállítási időszakra vonatkozóan, figyelembe véve a behozott nyers nádcukor árának 2009. október 1-jétől alkalmazandó csökkenését, az említett feltételek csak úgy teljesíthetők, ha a finomításra szánt cukorra vonatkozó behozatali engedélyekhez valamennyi kereskedő hozzájuthat. Ezért célszerű eltérni a 950/2006/EK rendelet 10. cikkének (1) bekezdésétől, amely rögzíti, hogy finomítandó cukorra vonatkozó kérelmet kizárólag cukorfinomítással foglalkozó üzemek adhatnak be.
            
         
               (9)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   Az AKCS-jegyzőkönyvet és az Indiával kötött megállapodást aláíró országokból származó, a 1701 KN-kód alá tartozó termékek behozatalára vonatkozó, fehércukor-egyenértékben (tonnában) kifejezett szállítási kötelezettségek mennyiségeit a 2008–2009-es szállítási időszak, valamint a 2009. július 1-jével kezdődő szállítási időszak és az egyes érintett exportőrországok tekintetében a mellékletben meghatározottak szerint ki kell igazítani.
   2. cikk
   A 950/2006/EK rendelet 14. cikkének (2) bekezdésében foglaltaktól eltérve az említett rendelet 14. cikkének (1) bekezdése alkalmazandó az e rendelet alapján újra kiosztott és 2009. június 30. után behozott mennyiségre.
   3. cikk
   A 2009. július 1-jével kezdődő szállítási időszakra vonatkozó szállítási kötelezettségeket illetően – a 950/2006/EK rendelet 10. cikkének (1) bekezdésétől eltérve – az 1301/2006/EK bizottsági rendelet (5) 5. cikkében szereplő feltételeket teljesítő valamennyi kérelmező nyújthat be – a héanyilvántartás helye szerinti tagállamban – finomításra szánt cukorra vonatkozó behozatali engedély iránti kérelmet.
   4. cikk
   A 403/2008/EK rendelet és az 1088/2008/EK rendelet hatályát veszti.
   5. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. június 15-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 299., 2007.11.16., 1. o.
   
      (2)  HL L 178., 2006.7.1., 1. o.
   
      (3)  HL L 120., 2008.5.7., 6. o.
   
      (4)  HL L 297., 2008.11.6., 12. o.
   
      (5)  HL L 238., 2006.9.1., 13. o.
   
      MELLÉKLET
      Az AKCS-jegyzőkönyvet és az Indiával kötött megállapodást aláíró országokból származó preferenciális cukor behozatalára vonatkozó szállítási kötelezettségek mennyiségei a 2008–2009-es szállítási időszakra, fehércukor-egyenértékben kifejezve (tonna):
      
                  Az AKCS-jegyzőkönyvet/Indiával kötött megállapodást aláíró országok
               
               
                  2008–2009-es szállítási kötelezettségek
               
            
                  Barbados
               
               
                  25 491,36
               
            
                  Belize
               
               
                  72 069,06
               
            
                  Kongó
               
               
                  5 213,50
               
            
                  Elefántcsontpart
               
               
                  10 695,41
               
            
                  Fidzsi-szigetek
               
               
                  169 837,06
               
            
                  Guyana
               
               
                  166 683,92
               
            
                  India
               
               
                  10 485,19
               
            
                  Jamaica
               
               
                  101 765,52
               
            
                  Kenya
               
               
                  4 979,51
               
            
                  Madagaszkár
               
               
                  10 766,70
               
            
                  Malawi
               
               
                  44 331,43
               
            
                  Mauritius
               
               
                  456 811,21
               
            
                  Mozambik
               
               
                  22 517,62
               
            
                  Uganda
               
               
                  0,00
               
            
                  Saint Kitts és Nevis
               
               
                  0,00
               
            
                  Suriname
               
               
                  0,00
               
            
                  Szváziföld
               
               
                  171 933,98
               
            
                  Tanzánia
               
               
                  0,00
               
            
                  Trinidad és Tobago
               
               
                  12 265,90
               
            
                  Zambia
               
               
                  25 322,72
               
            
                  Zimbabwe
               
               
                  56 685,68
               
            
                  Összesen
               
               
                  1 367 855,75
               
            Az AKCS-jegyzőkönyvet és az Indiával kötött megállapodást aláíró országokból származó preferenciális cukor behozatalára vonatkozó szállítási kötelezettségek mennyiségei a 2009. július 1-jével kezdődő szállítási időszakra, fehércukor-egyenértékben kifejezve (tonna):
      
                  Az AKCS-jegyzőkönyvet/Indiával kötött megállapodást aláíró országok
               
               
                  A 2009. július 1-jével kezdődő időszakra vonatkozó szállítási kötelezettségek
               
            
                  Barbados
               
               
                  8 024,35
               
            
                  Belize
               
               
                  11 670,03
               
            
                  Kongó
               
               
                  2 546,53
               
            
                  Elefántcsontpart
               
               
                  2 546,53
               
            
                  Fidzsi-szigetek
               
               
                  41 337,08
               
            
                  Guyana
               
               
                  41 282,85
               
            
                  India
               
               
                  2 500,00
               
            
                  Jamaica
               
               
                  30 558,58
               
            
                  Kenya
               
               
                  1 250,00
               
            
                  Madagaszkár
               
               
                  2 690,00
               
            
                  Malawi
               
               
                  5 206,10
               
            
                  Mauritius
               
               
                  122 757,63
               
            
                  Mozambik
               
               
                  1 500,00
               
            
                  Uganda
               
               
                  0,00
               
            
                  Saint Kitts és Nevis
               
               
                  0,00
               
            
                  Suriname
               
               
                  0,00
               
            
                  Szváziföld
               
               
                  29 461,13
               
            
                  Tanzánia
               
               
                  1 941,63
               
            
                  Trinidad és Tobago
               
               
                  10 937,75
               
            
                  Zambia
               
               
                  1 803,75
               
            
                  Zimbabwe
               
               
                  7 556,20
               
            
                  Összesen
               
               
                  325 570,14